En frisk til hård vind fra øst lægger en kølende dæmper på en ellers lun tirsdag i det nordjyske.

Tirsdag eftermiddag blæser en frisk til hård vind sammen med nogle drivende skyer ind over landsdelen fra øst, så til trods for temperaturer på mellem 22 og 24 grader, er det ikke helt shorts-vejr, lyder det fra TV 2 Vejret. Hele dagen holder det tørt, og der er også gode chancer for at se solen skinne på Nordjylland. Til aften falder temperaturen til små 20 grader, men blæsten vil fortsat være frisk til hård, og det holder tørt.